MILL บวกแรง 17% คาดเก็งกำไรผลงานปีนี้ “เทิร์นอะราวด์” รับราคาเหล็กพุ่ง!
MILL บวกแรง 17% คาดเก็งกำไรผลงานปีนี้ “เทิร์นอะราวด์” รับราคาเหล็กพุ่ง!
21 พ.ค. 2564

ผู้สื่อข่าวรายงานว่า ราคาหุ้น บริษัท มิลล์คอน สตีล จำกัด (มหาชน)  หรือ MILL ณ เวลา 10.40 น. อยู่ที่ระดับ 1.66 บาท บวก 0.24 บาท หรือ 16.90% ด้วยมูลค่าซื้อขาย 155.98 ล้านบาท คาดเก็งกำไรผลงานปี 2564 พลิกกำไรหลังประกาศงบไตรมาส 1/2564 ออกมาโดดเด่น

โดย MILL รายงานผลการดำเนินงานไตรมาส 1 สิ้นสุดวันที่ 31 มีนาคม 2564 มีกำไรสุทธิ 54.50 ล้านบาท เพิ่มขึ้นจากช่วงเดียวกันของปีก่อนอยู่ที่ 51.94 ล้านบาท ขณะเดียวกันผลงานปีนี้ลุ้นพลิกมีกำไรหลังขาดทุนต่อเนื่อง

ด้านฝ่ายวิจัยฯ บล.ดีบีเอส วิคเคอร์ส ระบุว่า ราคาเหล็กในปัจจุบันที่พุ่งขึ้นกว่า +50% เทียบช่วงเดียวกันของปีก่อน และราว +40% จากต้นปีถึงปัจจะบัน (5 วันที่ผ่านมาอ่อนลงเล็กน้อย -4%) ส่งผลกระทบทางลบต่อผู้รับเหมาก่อสร้างมาก แม้ว่าผู้ประกอบการจะมีการล็อกปริมาณและราคาซื้อไว้บ้างแล้วก็ตาม คาดว่า GPM ของกลุ่มรับเหมาก่อสร้างมีโอกาสลดลงในไตรมาส 2/64 ทั้งนี้เชื่อว่าหลายบริษัทในกลุ่มเหล็กจะทำกำไรเป็น All-time high ในปีนี้